  Туспуктэм: Удмуртиысь гурт возёсъя но сиён-юонъя министерстволэн пресс-службаез Наталия Сильвестрова Удмуртиын тулыс кизён ужъёсты кутскизы. Нырысь ик бусые Дэри ёросысь «Первомайский» огазеяськонын потӥз. 7-тӥ оштолэзе сезьыез 15 гектаре кизьыны малпало, ӵуказеяз – 58 гектаре. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Элькунысь гурт возёс удысын ужасьёслэн вань кулэ тӥрлыкъёссы но техниказы вань. Кылсярысь, возёсъёс тысё но пуртэсо будосъёслы кидысъёс 100 процентлэсь трослы дасямын. Бусыын 5 сюрс 262 тракторъёс, 1 сюрс 735 кизён машинаос, 1 сюрс 696 культиваторъёс ужалозы. Тодэ вайытом, кизёнлы дасяськон ужъёс умой ортчизы шуыса ивортӥзы вал.  Ватсалом, 2023-тӥ арын Удмуртиын гур возёс удысын ужасьёслы 83 корка пуктозы. Тегъёс: гуртвозёс мерттӥськон Дэри Удмуртия  